CELEX: C2005/093/48
Language: sk
Date: 2005-04-16 00:00:00
Title: Rozsudok Súdu prvého stupňa z 3. februára 2005 vo veci T-139/01, Comafrica SpA a Dole Fresh Fruit Europe Ltd & Co. proti Komisii Európskych spoločenstiev (Spoločná organizácia trhu — Banány — Dovoz zo štátov AKT a tretích krajín — Nariadenie (ES) č. 896/2001 — Nariadenie (ES) č. 1121/2001 — Žaloba o neplatnosť — Prípustnosť — Osoba individuálne dotknutá — Žaloba o náhradu škody)

16.4.2005   
            
            
               SK
            
            
               Úradný vestník Európskej únie
            
            
               C 93/24
            
         
      ROZSUDOK SÚDU PRVÉHO STUPŇA
   
   z 3. februára 2005
   vo veci T-139/01, Comafrica SpA a Dole Fresh Fruit Europe Ltd & Co. proti Komisii Európskych spoločenstiev (1)
   
   (Spoločná organizácia trhu - Banány - Dovoz zo štátov AKT a tretích krajín - Nariadenie (ES) č. 896/2001 - Nariadenie (ES) č. 1121/2001 - Žaloba o neplatnosť - Prípustnosť - Osoba individuálne dotknutá - Žaloba o náhradu škody)
   (2005/C 93/48)
   Jazyk konania: angličtina
   Vo veci T-139/01, Comafrica SpA, so sídlom v Janove (Taliansko) a Dole Fresh Fruit Europe Ltd & Co., so sídlom v Hamburgu (Nemecko), v zastúpení: B. O'Connor, solicitor a P. Bastos-Martin, barrister, ktorých v konaní podporuje Simba SpA, so sídlom v Miláne (Taliansko), v zastúpení: S. Carbone a F. Munari, advokáti, proti Komisii Európskych spoločenstiev (splnomocnení zástupcovia: pôvodne L. Visaggio, M. Niejahr a K. Fitch, následne Visaggio a Fitch, ktorí si zvolili adresu na doručovane v Luxemburgu), ktorú v konaní podporuje Španielske kráľovstvo (splnomocnené zástupkyne: pôvodne R. Silva de Lapuerta, následne L. Fraguas Gadea, ktoré si zvolili adresu na doručovanie v Luxemburgu), ktorej predmetom je na jednej strane žaloba o neplatnosť nariadenia Komisie (ES) č. 896/2001 zo 7. mája 2001, ustanovujúceho podrobné pravidlá pre uplatňovanie nariadenia Rady (EHS) č. 404/93 týkajúceho sa opatrení pri dovoze banánov do Spoločenstva (Ú. v. ES L 126, s. 6), a nariadenia Komisie (ES) č. 1121/2001 zo 7. júna 2001, ktorým sa určujú upravovacie koeficienty, ktoré sa v rámci sadzobných kvót na dovoz banánov majú uplatňovať na smerné množstvá každého tradičného prevádzkovateľa (Ú. v. ES L 153, s. 12), a na druhej strane žaloba o náhradu škody spôsobenej žalobcom prijatím nariadení č. 896/2001 a 1121/2001, Súd prvého stupňa (piata komora), v zložení: predsedkyňa komory P. Lindh, sudcovia R. García-Valdecasas a J. D. Cooke, tajomník: J. Plingers, referent, vyhlásil dňa 3. februára 2005 rozsudok, ktorého výrok znie:
   
               1)
            
            
               Návrh smerujúci k vysloveniu neplatnosti sa zamieta ako neprípustný.
            
         
               2)
            
            
               Návrh smerujúci k náhrade škody sa zamieta ako nedôvodný.
            
         
               3)
            
            
               Žalobcovia sú povinní nahradiť trovy konania vzniknuté Komisii v konaní o veci samej a v konaní o predbežnom opatrení.
            
         
               4)
            
            
               Vedľajší účastníci nemajú právo na náhradu trov konania.
            
         
      (1)  Ú. v. ES C 245, 1.9.2001